Α.Π.Σ. Άρης Πατρών

Ο Αθλητικός Ποδοσφαιρικός Σύλλογος Άρης Πατρών, είναι αθλητικός σύλλογος στην Πάτρα. Ιδρύθηκε το 1930 από Μικρασιάτες πρόσφυγες με αριθμό μητρώου ΕΠΟ 98 έχει έδρα την συνοικία των προσφυγικών και αγωνίζεται στο Γήπεδο Προσφυγικών. Το έμβλημα της ομάδας είναι ένα κόκκινο αστέρι και τα επίσημα χρώματα είναι  το κόκκινο και άσπρο. Η μεγαλύτερή της διάκριση ήταν το 1968 όταν έπαιξε αγώνες μπαράζ για την άνοδό της στην Β' Εθνική.

Ιστορία 
Ο Άρης ιδρύθηκε το 1930 μετά την διάλυση του Λευκού Αστέρα από τους Νικ. Αγουρίδη και Χρ. Παναγιωτίδη και με την απορρόφηση το 1933 του ανεξάρτητου συλλόγου "Εργατική Ένωση Προσφυγικών" που την είχε ιδρύσει ο Ευάγγελος Αθανασιάδης.

Ο Άρης ξεκίνησε από το πρωτάθλημα της Γ' κατηγορίας το 1930-31 και το 1934-35 ανέβηκε στην Β' , στην Γ΄κατηγορία έως σήμερα (2011) έπαιξε άλλες δύο φορές το 1955 και 1956. Στην Β΄κατηγορία ο Άρης έπαιξε έναν χρόνο , 1933-34 , και προβιβάστηκε ευθείς στην Α', όπου δεν κατάφερε όμως να μείνει και υποβιβάστηκε. Στην Α' επέστρεψε την περίοδο 1939-40 και συμμετείχε στα κατοχικά πρωταθλήματα του 1943 και 1944.

Στο πρώτο πρωτάθλημα , Α' κατηγορίας, μετά τον πόλεμο που έπαιξε το 1945-46 στον αγώνα με τον Αχιλλέα σκοτώθηκε ο ποδοσφαιριστής, έξω δεξιά, του συλλόγου Βασίλης Βακάλογου. Ο αγώνας πρωταθλήματος έγινε στις 24 Φεβρουαρίου στο γήπεδο της Παναχαϊκής, σε μια φάση του αγώνα ο Βακάλογλου συγκρούστηκε με τον ποδοσφαιριστή του Αχιλλέας Ανδρούτσο μεταφέρθηκε στο νοσοκομείο αλλά απεβίωσε στις 28 Φεβρουαρίου. Η ΕΠΣ Πατρών τιμώρησε και τους δύο συλλόγους τους μηδένισε και υποβιβάστηκαν και οι δύο στην Β' κατηγορία .

Με την απελευθέρωση μπήκε στην Α' κατηγορία αλλά υποβιβάστηκε για να επιστρέψει την περίοδο 1969-70. Την περίοδο 1947-48 δεν κατάφερε σε αγώνα διαβάθμισης να επιστρέψει στην Α' ενώ το 1955-56 ανέβηκε στην Α2 κατηγορία.

Το 1967 με την αναγκαστική συγχώνευση των δύο μεγάλων ομάδων των προσφυγικών , του Ολυμπιακού και της Θύελλας ο Άρης που μέχρι τότε ήταν στην σκιά τους έμεινε ο μοναδικός σύλλογος εκπρόσωπος της συνοικίας. Το 1969-70 ανέβηκε στην Α΄κατηγορία έως την περίοδο 2009-10 κατακτώντας για πρώτη φορά στην ιστορία του πρωταθλήματα και έπαιξε σε εθνική κατηγορία.
 
Έχει παίξει 16 φορές στο κύπελλο Ελλάδος, τέσσερις (4) φορές στο πρωτάθλημα Γ' εθνικής και εννέα (9) φορές στο πρωτάθλημα Δ' εθνικής.

Συμμετοχές σε εθνικές κατηγορίες 

Ο Άρης επίσης έχει κατακτήσει επτά (7) πρωταθλήματα Αχαΐας με πρώτο την περίοδο 1974-75 όπου προβιβάστηεκ για πρώτη στην ιστορία του στην Εθνική ερασιτεχνική, η σημερινή Γ εθνική. Δεύτερη φορά το 1976-77 μετά από αγώνες μπαράζ με Αστέρα Αμαλιάδας, Α.Ε. Μεσολογγίου, Παναιγιάλειο, Αιολικό, Μεσσηνιακό και Δόξα Μαγουλας.  Τρίτη φορά το 1982-83 όπου στον τελικό του πρωταθλήματος Αχαΐας νίκησε το Ζαβλάνι με 4-2 στα πέναλτι.

Στο κύπελλο Αχαΐας έχει πέντε (5) κατακτήσεις: πρώτη την περίοδο 1971-72 και φιναλίστ σε άλλους 5 τελικούς.

Τελικοί κυπέλλων Αχαΐας για τον Άρη

Τελικοί super cup Αχαΐας για τον Άρη

Διακρίσεις 
Πρωτάθλημα (7)Αχαΐας:1975,1977,1983,1985,1990 1993 1995,
Κύπελλο Αχαΐας:(6)1972,1978, 1991, 1993, 2002,2003
Φιναλίστ κυπέλλου Αχαΐας:(6)1974, 1984, 1987, 1988, 1999, 2001
super cup Αχαΐας:2003 φιναλίστ : 2002
Πρωταθλητής Β κατηγορίας:1981

Παραπομπές

Βιβλιογραφία 

 Βασίλειος Οικονομόπουλος (εκδ.), Πατρινό αθλητικό πανόραμα, Πάτρα 1994
 Τάσσος Σταθόπουλος, Αχαϊκό Ποδόσφαιρο. Εκατόν Είκοσι Χρόνια (1891-2010), Εκδόσεις "Γιάννης Πικραμένος", Πάτρα 2010 ISBN 978-968-6628-27-6

Αρης Πατρων
Αρης Πατρων
Αρης Πατρων
Αρης Πατρων